
ΤΕΥΧΟΣ ΠΡΩΤΟ Αρ. Φύλλου 133 

5 Ιουνίου 2013 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

95. Μετονομασία Σχολής και Τμημάτων - Συγχώνευ¬ 

ση Τ μημάτων - Κατάργηση Τ μημάτων - Συγκρό¬ 
τηση Σχολών του Τ.Ε.Ι. Αθήνας. 1 

96. Κατάργηση- συγχώνευση τμημάτων - Μετονομα¬ 
σία Σχολής στο Πανεπιστήμιο Κρήτης. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 95 
Μετονομασία Σχολής και Τμημάτων - Συγχώνευση Τμη¬ 
μάτων - Κατάργηση Τμημάτων - Συγκρότηση Σχο¬ 
λών του Τ.Ε.Ι. Αθήνας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 7 του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανωτάτων εκπαιδευτικών ιδρυμάτων» (Α' 195), 
όπως τροποποιήθηκε με το άρθρο 1 του ν. 4076/2012 
«Ρυθμίσεις θεμάτων Ανωτάτων Εκπαιδευτικών Ιδρυ¬ 
μάτων και άλλες διατάξεις» (Α' 159) και το άρθρο 6 
παρ. 2 του ν. 4132/2013 «Κατεπείγουσες ρυθμίσεις του 
Υπουργείου Υγείας και άλλες διατάξεις» (Α' 59) και συ¬ 
μπληρώθηκε με το άρθρο 7 παρ. 4 του ν. 4142/2013 
«Αρχή Διασφάλισης της Ποιότητας στην Πρωτοβάθμια 
και Δευτεροβάθμια Εκπαίδευση (Α.ΔΙ.Π.Π.ΔΕ.) (Α' 83)». 

β) Του Π.Δ. 86/2012 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 141) και του 
Π.Δ. 90/2012 «Διορισμός Υπουργού και Υφυπουργών» 
(Α' 144). 

γ) Του Π.Δ. 85/2012 «Ιδρυση και Μετονομασία Υπουρ¬ 
γείων, μεταφορά και κατάργηση υπηρεσιών» (Α' 141). 

δ) Του Π.Δ. 65/2011 «Διάσπαση του Υπουργείου Εσω¬ 
τερικών, Αποκέντρωσης και Ηλεκτρονικής Διακυβέρνη¬ 
σης στα Υπουργεία α) Εσωτερικών και β) Διοικητικής 
Μεταρρύθμισης και Ηλεκτρονικής Διακυβέρνησης ... της 


Γ ενικής Γ ραμματείας Νέας Γ ενιάς» (Α' 147). 

ε) Του Π.Δ. 113/2010 «Ανάληψη υποχρεώσεων από τους 
Διατάκτες» (Α' 194). 

στ) Του άρθρου 4 παρ. 1 του ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμά¬ 
των (Τ.Ε.Ι.)» (Α' 173) και του άρθρου 18 του ν. 1404/1983 
(Α' 173), όπως αντικαταστάθηκε με την περίπτ. Β' του 
άρθρου 4 του ν. 2916/2001 «Διάρθρωση της Ανώτατης 
Εκπαίδευσης και ρύθμιση θεμάτων του Τεχνολογικού 
Τομέα αυτής» (Α' 114). 

ζ) Των Προεδρικών Διαταγμάτων: Π.Δ. 462/1984 «Ίδρυση 
νέων Σχολών, τμημάτων και παραρτημάτων, κατάργηση 
τμήματος και σύσταση στα Τεχνολογικά Εκπαιδευτικά 
Ιδρύματα (Τ.Ε.Ι.) (Α' 166), Π.Δ. 561/1985 «Ιδρυση Παραρτη¬ 
μάτων και Τμημάτων Τ.Ε.Ι. και καθορισμός περιεχομένου 
σπουδών και διάρκειας φοίτησης αυτών, κατάργηση 
Τμημάτων Τ.Ε.Ι. και ρύθμιση θεμάτων σπουδαστών και 
οργάνωσης και λειτουργίας τους, σύσταση νέων θέσεων 
προσωπικού στα Τ.Ε.Ι.» (Α' 199), Π.Δ. 247/2003 «Ίδρυση 
Παραρτημάτων, Σχολής και Τμημάτων Τεχνολογικών 
Εκπαιδευτικών Ιδρυμάτων (Τ.Ε.Ι.), μετονομασία Τμημά¬ 
των Τ.Ε.Ι., ρύθμιση θεμάτων οργάνωσης και λειτουργίας 
τους, σύσταση θέσεων προσωπικού των Τ.Ε.Ι. και της 
Ανώτατης Σχολής Παιδαγωγικής και Τεχνολογικής Εκ¬ 
παίδευσης (Α.Σ.ΠΑΙ.Τ.Ε.)» (Α' 222), Π.Δ. 106/2005 «Ίδρυση 
Παραρτήματος και Τμήματος στο Τεχνολογικό Εκπαι- 
δευτικό'Ιδρυμα Χαλκίδας, ρύθμιση θεμάτων οργάνωσης 
και λειτουργίας του, σύσταση θέσεων προσωπικού Τ.Ε.Ι., 
μετονομασία Τ.Ε.Ι., μετονομασία και μεταβολή γνωστι¬ 
κού αντικειμένου Τμημάτων Τ.Ε.Ι.» (Α' 142), Π.Δ. 226/2006 
«Ίδρυση Τμημάτων στα Παραρτήματα Πύργου και Αίγιου 
του Τεχνολογικού Εκπαιδευτικού Ιδρύματος Πάτρας, κα¬ 
θορισμός περιεχομένου σπουδών αυτών, ρύθμιση θεμά¬ 
των οργάνωσης και λειτουργίας τους και μετονομασία 
Τμημάτων Τ.Ε.Ι.» (Α' 227) και των αριθμ. Ε5/652/1984 «Τμή¬ 
ματα και κατευθύνσεις των Τ.Ε.Ι.» (Β' 99), Ε5/3612/1984 
«Ίδρυση γενικών τμημάτων στα Τ.Ε.Ι. Πειραιά και Λάρι¬ 
σας» (Β' 401), Ε5/1419/1984 «Ίδρυση γενικών τμημάτων 
στα Τεχνολογικά Εκπαιδευτικά Ιδρύματα» (Β' 187) και 
Ε5/3083/1985 «Τροποποίηση απόφασης ΥΠ.Ε.Π.Θ.» (Β' 
359) Υπουργικών Αποφάσεων. 

η) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ. 63/2005 (Α' 98). 












2040 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2. Την υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρήστου Σταϊκούρα» (Β' 2105). 

3. Το υπ’ αριθμ. 1239/6-2-2013 έγγραφο του Υπουργού 
Παιδείας και Θρησκευμάτων, Πολιτισμού και Αθλητισμού 
προς το Συμβούλιο του Τ.Ε.Ι. Αθήνας, για τη διατύπωση 
γνώμης επί των προτεινόμενων μεταβολών στο Ίδρυμα, 
στο πλαίσιο του Σχεδίου «ΑΘΗΝΑ» για την αναδιάρθρω¬ 
ση των Ιδρυμάτων Ανώτατης Εκπαίδευσης και το αριθ. 
3214/1-3-2013 σχετικό με το οποίο συμπληρώνεται και 
επικαιροποιείται το προαναφερόμενο. 

4. Τη γνώμη του Συμβουλίου του Τ.Ε.Ι. Αθήνας (Από- 
σπασματα Πρακτικών Συνεδριάσεων 9/27-02-2013 και 
10/06-03-2013 του Συμβουλίου του Τ.Ε.Ι. Αθήνας) και τα 
αριθ. 2228/27-02-2013, 2391/04-03-2013,2566/06-03-2013, 
2612/07-03-2013, 2483/08-03-2013 και 5097/20-05-2013 
έγγραφα του Προέδρου του Τ.Ε.Ι. 

5. Το αριθ. 1257/6-2-2013 έγγραφο του Υπουργού Παι¬ 
δείας και Θρησκευμάτων, Πολιτισμού και Αθλητισμού 
προς την Αρχή Διασφάλισης και Πιστοποίησης της 
Ποιότητας στην Ανώτατη Εκπαίδευση (Α.ΔΙ.Π.) για τη 
διατύπωση γνώμης επί των προτεινόμενων μεταβολών 
στο Ίδρυμα, στο πλαίσιο του Σχεδίου «ΑΘΗΝΑ» για την 
αναδιάρθρωση των Ιδρυμάτων Ανώτατης Εκπαίδευσης. 

6. Τις από 30/11/2012, 8/3/2013 και 18/3/2013 γνώμες 
της Α.ΔΙ.Π. 

7. Την αριθ. 977/2012 (153541/6-12-2012/1Β) ανάληψη 
υποχρέωσης για το οικ. έτος 2013 (με ΑΔΑ Β4Μ99-5ΑΗ). 

8. Το γεγονός ότι από τις διατάξεις του παρόντος 
διατάγματος προκαλείται δαπάνη ύψους 950€ και η 
οποία θα καλυφθεί από τις πιστώσεις του τακτικού 
προϋπολογισμού του Ιδρύματος (η αριθ. 3734/11-4-2013 
απόφαση ανάληψης υποχρέωσης με ΑΔΑ: ΒΕΑΥ46910Η- 
40Θ στον ΚΑΕ 1899). 

9. Την υπ’ αριθ. 145/2013 γνωμοδότηση του Συμβουλίου 
της Επικράτειας, με πρόταση των Υπουργών Διοικητι¬ 
κής Μεταρρύθμισης και Ηλεκτρονικής Διακυβέρνησης, 
Παιδείας και Θρησκευμάτων, Πολιτισμού και Αθλητισμού 
και Αναπληρωτή Υπουργού Οικονομικών αποφασίζουμε: 

Άρθρο 1 

Μετονομασία Σχολής 

1. Η Σχολή Γραφικών Τεχνών και Καλλιτεχνικών Σπου¬ 
δών του Τ.Ε.Ι. Αθήνας μετονομάζεται σε Σχολή Καλλι¬ 
τεχνικών Σπουδών του Τ.Ε.Ι. Αθήνας. 

Άρθρο 2 

Μετονομασία Τμημάτων 

Ι.α) Το Τμήμα Τεχνολογίας Ιατρικών Οργάνων της 
Σχολής Τεχνολογικών Εφαρμογών του Τ.Ε.Ι. Αθήνας με 
έδρα την Αθήνα μετονομάζεται σε Τμήμα Μηχανικών 
Βιοϊατρικής Τεχνολογίας Τ.Ε. της Σχολής Τεχνολογικών 
Εφαρμογών του Τ.Ε.Ι. Αθήνας με έδρα την Αθήνα. 

β) Το Τμήμα Πληροφορικής της Σχολής Τεχνολογι¬ 
κών Εφαρμογών του Τ.Ε.Ι. Αθήνας με έδρα την Αθήνα 
μετονομάζεται σε Τμήμα Μηχανικών Πληροφορικής Τ.Ε. 
της Σχολής Τεχνολογικών Εφαρμογών του Τ.Ε.Ι. Αθήνας 
με έδρα την Αθήνα και κατευθύνσεις προχωρημένου 
εξαμήνου: 

α) Μηχανικοί Δικτύων Τ.Ε. 

β) Μηχανικοί Ηλεκτρονικών Υπολογιστών Τ.Ε. 

γ) Μηχανικοί Λογισμικού Τ.Ε. 

γ) Το Τμήμα Ηλεκτρονικής της Σχολής Τεχνολογικών 


Εφαρμογών του Τ.Ε.Ι. Αθήνας με έδρα την Αθήνα μετο¬ 
νομάζεται σε Τ μήμα Ηλεκτρονικών Μηχανικών Τ.Ε. της 
Σχολής Τεχνολογικών Εφαρμογών του Τ.Ε.Ι. Αθήνας με 
έδρα την Αθήνα. 

δ) Το Τμήμα Ενεργειακής Τεχνολογίας της Σχολής 
Τ εχνολογικών Εφαρμογών του Τ.Ε.Ι. Αθήνας με έδρα την 
Αθήνα μετονομάζεται σε Τ μήμα Μηχανικών Ενεργειακής 
Τ εχνολογίας Τ.Ε. της Σχολής Τ εχνολογικών Εφαρμογών 
του Τ.Ε.Ι. Αθήνας με έδρα την Αθήνα. 

ε) Το Τμήμα Ναυπηγικής της Σχολής Τεχνολογικών 
Εφαρμογών του Τ.Ε.Ι. Αθήνας με έδρα την Αθήνα με¬ 
τονομάζεται σε Τμήμα Ναυπηγών Μηχανικών Τ.Ε. της 
Σχολής Τεχνολογικών Εφαρμογών του Τ.Ε.Ι. Αθήνας με 
έδρα την Αθήνα. 

στ) Το Τμήμα Φωτογραφίας και Οπτικοακουστικών 
Τ εχνών της Σχολής Γ ραφικών Τ εχνών και Καλλιτεχνικών 
Σπουδών του Τ.Ε.Ι. Αθήνας με έδρα την Αθήνα μετονο¬ 
μάζεται σε Τμήμα Φωτογραφίας και Οπτικοακουστικών 
της Σχολής Καλλιτεχνικών Σπουδών του Τ.Ε.Ι. Αθήνας 
με έδρα την Αθήνα. 

ζ) Το Τμήμα Πολιτικών Έργων Υποδομής της Σχολής 
Τ εχνολογικών Εφαρμογών του Τ.Ε.Ι. Αθήνας με έδρα την 
Αθήνα μετονομάζεται σε Τμήμα Πολιτικών Μηχανικών 
Τ.Ε. και Μηχανικών Τοπογραφίας και Γεωπληροφορικής 
Τ.Ε. του Τ.Ε.Ι. Αθήνας με έδρα την Αθήνα της Σχολής 
Τεχνολογικών Εφαρμογών και εισαγωγικές κατευθύν¬ 
σεις με χωριστό αριθμό εισακτέων για την εισαγωγή 
στην Τριτοβάθμια Εκπαίδευση: 
α) Μηχανικοί Τοπογραφίας και Γ εωπληροφορικής Τ.Ε. 
β) Πολιτικοί Μηχανικοί Τ.Ε. η οποία θα έχει και κατευ¬ 
θύνσεις προχωρημένου εξαμήνου 
β.α) Δομοστατικοί Μηχανικοί Τ.Ε. 
β.β) Μηχανικοί Υποδομών Τ.Ε. 

2. Οι φοιτητές και το πάσης φύσεως προσωπικό εκά- 
στου εκ των παραπάνω Τμημάτων εντάσσονται αυτο¬ 
δίκαια στο αντίστοιχο μετονομαζόμενο Τμήμα. 

3. Στο γνωστικό αντικείμενο των Τμημάτων που με¬ 
τονομάζονται ουδεμία μεταβολή επέρχεται. 

Άρθρο 3 

Συγχώνευση Τμημάτων 

Ι.α) Το Τμήμα ΠολιτικώνΈργων Υποδομής και το Τμή¬ 
μα Τοπογραφίας της Σχολής Τεχνολογικών Εφαρμογών 
του Τ.Ε.Ι. Αθήνας με έδρα την Αθήνα συγχωνεύονται 
σε Τμήμα Πολιτικών Μηχανικών Τ.Ε. και Μηχανικών 
Τοπογραφίας και Γεωπληροφορικής Τ.Ε. της Σχολής 
Τεχνολογικών Εφαρμογών του Τ.Ε.Ι. Αθήνας με έδρα 
την Αθήνα, και εισαγωγικές κατευθύνσεις με χωριστό 
αριθμό εισακτέων για την εισαγωγή στην Τριτοβάθμια 
Εκπαίδευση: 

α) Μηχανικοί Τοπογραφίας και Γ εωπληροφορικής Τ.Ε. 
β) Πολιτικοί Μηχανικοί Τ.Ε. η οποία θα έχει και κατευ¬ 
θύνσεις προχωρημένου εξαμήνου 
β.α) Δομοστατικοί Μηχανικοί Τ.Ε. 
β.β) Μηχανικοί Υποδομών Τ.Ε. 

Το Τμήμα που προκύπτει από τη συγχώνευση έχει το 
γνωστικό αντικείμενο των κατευθύνσεών του. 

Μέχρι την ανάδειξη Προϊσταμένου στο Τμήμα Πο¬ 
λιτικών Μηχανικών Τ.Ε. και Μηχανικών Τοπογραφίας 
και Γεωπληροφορικής Τ.Ε. της Σχολής Τεχνολογικών 
Εφαρμογών του Τ.Ε.Ι. Αθήνας, η οποία θα πρέπει να έχει 
ολοκληρωθεί το αργότερο μέχρι 30 Νοεμβρίου 2013, κα¬ 
θήκοντα Προϊσταμένου Τμήματος ασκεί ο Προϊστάμενος 

του Τμήματος Πολιτικών Έργων Υποδομής της Σχολής 
Τεχνολογικών Εφαρμογών του Τ.Ε.Ι. Αθήνας. 

Τα συλλογικά όργανα του Τμήματος Πολιτικών Μηχα¬ 
νικών Τ.Ε. και Μηχανικών Τοπογραφίας και Γεωπληρο- 
φορικής Τ.Ε. συγκροτούνται σύμφωνα με τις διατάξεις 
του ν. 4009/2011, όπως τροποποιήθηκε και ισχύει. 

β) Το Τμήμα Τεχνολογίας Γραφικών Τεχνών της Σχο¬ 
λής Γραφικών Τεχνών και Καλλιτεχνικών Σπουδών του 
Τ.Ε.Ι. Αθήνας με έδρα την Αθήνα και το Τμήμα Γραφι- 
στικής της Σχολής Γ ραφικών Τεχνών και Καλλιτεχνικών 
Σπουδών του Τ.Ε.Ι. Αθήνας με έδρα την Αθήνα συγχω¬ 
νεύονται σε Τμήμα Γραφιστικής της Σχολής Καλλιτε¬ 
χνικών Σπουδών του Τ.Ε.Ι. Αθήνας με έδρα την Αθήνα 
και εισαγωγικές κατευθύνσεις με χωριστό αριθμό εισα¬ 
κτέων για την εισαγωγή στην Τριτοβάθμια Εκπαίδευση: 
α) Γραφιστικής 

β) Τ εχνολογίας Γ ραφικών Τ εχνών 
Το Τ μήμα που προκύπτει από τη συγχώνευση έχει το 
γνωστικό αντικείμενο των κατευθύνσεών του. 

Μέχρι την ανάδειξη Προϊσταμένου στο Τμήμα Γρα- 
φιστικής της Σχολής Καλλιτεχνικών Σπουδών του Τ.Ε.Ι. 
Αθήνας, η οποία θα πρέπει να έχει ολοκληρωθεί το 
αργότερο μέχρι 30 Νοεμβρίου 2013, καθήκοντα Προ¬ 
ϊσταμένου Τμήματος ασκεί ο Προϊστάμενος του Τμή¬ 
ματος Γραφιστικής της Σχολής Γραφικών Τεχνών και 
Καλλιτεχνικών Σπουδών. 

Τ α συλλογικά όργανα του Τ μήματος Γ ραφιστικής συ¬ 
γκροτούνται σύμφωνα με τις διατάξεις του ν. 4009/2011, 
όπως τροποποιήθηκε και ισχύει. 

γ) Το Τμήμα Εσωτερικής Αρχιτεκτονικής, Διακόσμη- 
σης και Σχεδιασμού Αντικειμένων της Σχολής Γ ραφικών 
Τεχνών και Καλλιτεχνικών Σπουδών του Τ.Ε.Ι. Αθήνας 
με έδρα την Αθήνα και το Τμήμα Εσωτερικής Αρχιτε¬ 
κτονικής, Διακόσμησης και Σχεδιασμού Αντικειμένων 
του Τ.Ε.Ι. Σερρών με έδρα τις Σέρρες συγχωνεύονται 
σε Τ μήμα Εσωτερικής Αρχιτεκτονικής, Διακόσμησης και 
Σχεδιασμού Αντικειμένων της Σχολής Καλλιτεχνικών 
Σπουδών του Τ.Ε.Ι. Αθήνας με έδρα την Αθήνα. 

Το Τ μήμα που προκύπτει από τη συγχώνευση έχει το 
γνωστικό αντικείμενο των συγχωνευομένων Τμημάτων. 

Μέχρι την ανάδειξη Προϊσταμένου στο Τμήμα Εσω¬ 
τερικής Αρχιτεκτονικής, Διακόσμησης και Σχεδιασμού 
Αντικειμένων της Σχολής Καλλιτεχνικών Σπουδών του 
Τ.Ε.Ι. Αθήνας, η οποία θα πρέπει να έχει ολοκληρωθεί το 
αργότερο μέχρι 30 Νοεμβρίου 2013, καθήκοντα Προϊστα¬ 
μένου Τ μήματος ασκεί ο Προϊστάμενος του Τ μήματος 
Εσωτερικής Αρχιτεκτονικής, Διακόσμησης και Σχεδια- 
σμού Αντικειμένων της Σχολής Γ ραφικών Τ εχνών και 
Καλλιτεχνικών Σπουδών του Τ.Ε.Ι. Αθήνας. 

δ) Το Τμήμα Επισκεπτών και Επισκεπτριών Υγείας της 
Σχολής Επαγγελμάτων Υγείας και Πρόνοιας του Τ.Ε.Ι. 
Αθήνας με έδρα την Αθήνα και το Τμήμα Δημόσιας Υγι¬ 
εινής της Σχολής Επαγγελμάτων Υγείας και Πρόνοιας 
του Τ.Ε.Ι. Αθήνας με έδρα την Αθήνα συγχωνεύονται 
σε Τμήμα Δημόσιας Υγείας και Κοινοτικής Υγείας της 
Σχολής Επαγγελμάτων Υγείας και Πρόνοιας του Τ.Ε.Ι. 
Αθήνας με έδρα την Αθήνα και εισαγωγικές κατευθύν¬ 
σεις με χωριστό αριθμό εισακτέων για την εισαγωγή 
στην Τριτοβάθμια Εκπαίδευση: 
α) Δημόσιας Υγείας 
β) Κοινοτικής Υγείας 

Το Τ μήμα που προκύπτει από τη συγχώνευση έχει το 
γνωστικό αντικείμενο των συγχωνευόμενων Τμημάτων. 


Μέχρι την ανάδειξη Προϊσταμένου στο Τ μήμα Δημόσι¬ 
ας Υγείας και Κοινοτικής Υγείας της Σχολής Επαγγελ¬ 
μάτων Υγείας και Πρόνοιας του Τ.Ε.Ι. Αθήνας, η οποία 
θα πρέπει να έχει ολοκληρωθεί το αργότερο μέχρι 30 
Νοεμβρίου 2013, καθήκοντα Προϊσταμένου Τμήματος 
ασκεί ο Προϊστάμενος του Τμήματος Δημόσιας Υγιεινής 
της Σχολής Επαγγελμάτων Υγείας και Πρόνοιας του 
Τ.Ε.Ι. Αθήνας. 

Τα συλλογικά όργανα του Τμήματος Δημόσιας Υγείας 
και Κοινοτικής Υγείας συγκροτούνται σύμφωνα με τις δι¬ 
ατάξεις του ν. 4009/2011, όπως τροποποιήθηκε και ισχύει. 

ε) Τα Τμήματα Νοσηλευτικής Α και Β της Σχολής 
Επαγγελμάτων Υγείας και Πρόνοιας του Τ.Ε.Ι. Αθήνας με 
έδρα την Αθήνα συγχωνεύονται σε Τ μήμα Νοσηλευτικής 
της Σχολής Επαγγελμάτων Υγείας και Πρόνοιας του 
Τ.Ε.Ι. Αθήνας με έδρα την Αθήνα. 

Στο γνωστικό αντικείμενο των Τμημάτων που συγχω¬ 
νεύονται ουδεμία μεταβολή επέρχεται. 

Μέχρι την ανάδειξη Προϊσταμένου στο Τμήμα Νοση¬ 
λευτικής της Σχολής Επαγγελμάτων Υγείας και Πρόνοι¬ 
ας του Τ.Ε.Ι. Αθήνας, η οποία θα πρέπει να έχει ολοκλη¬ 
ρωθεί το αργότερο μέχρι 30 Νοεμβρίου 2013, καθήκοντα 
Προϊσταμένου Τμήματος ασκεί ο Προϊστάμενος του 
Τ μήματος Νοσηλευτικής Α της Σχολής Επαγγελμάτων 
Υγείας και Πρόνοιας του Τ.Ε.Ι. Αθήνας. 

Τα συλλογικά όργανα του Τμήματος Νοσηλευτικής της 
Σχολής Επαγγελμάτων Υγείας και Πρόνοιας του Τ.Ε.Ι. 
Αθήνας συγκροτούνται σύμφωνα με τις διατάξεις του 
ν. 4009/2011, όπως τροποποιήθηκε και ισχύει. 

στ) Το Τμήμα Κοινωνικής Εργασίας της Σχολής Επαγ¬ 
γελμάτων Υγείας και Πρόνοιας του Τ.Ε.Ι. Αθήνας με 
έδρα την Αθήνα και το Τμήμα Κοινωνικής Εργασίας της 
Σχολής Επαγγελμάτων Υγείας και Πρόνοιας του Τ.Ε.Ι. 
Πάτρας με έδρα την Πάτρα συγχωνεύονται σε Τ μήμα 
Κοινωνικής Εργασίας της Σχολής Επαγγελμάτων Υγείας 
και Πρόνοιας του Τ.Ε.Ι. Αθήνας με έδρα την Αθήνα. 

Στο γνωστικό αντικείμενο των Τμημάτων που συγχω¬ 
νεύονται ουδεμία μεταβολή επέρχεται. 

ζ) Το Τμήμα Εμπορίας και Διαφήμισης, το Τμήμα Του¬ 
ριστικών Επιχειρήσεων, το Τμήμα Διοίκησης Μονάδων 
Υγείας και Πρόνοιας και το Τμήμα Διοίκησης Επιχειρή¬ 
σεων της Σχολής Διοίκησης και Οικονομίας του Τ.Ε.Ι. 
Αθήνας με έδρα την Αθήνα συγχωνεύονται σε Τμήμα 
Διοίκησης Επιχειρήσεων της Σχολής Διοίκησης και Οι¬ 
κονομίας του Τ.Ε.Ι. Αθήνας με έδρα την Αθήνα και εισα¬ 
γωγικές κατευθύνσεις με χωριστό αριθμό εισακτέων για 
την εισαγωγή στην Τριτοβάθμια Εκπαίδευση: 

α) Διοίκηση Τουριστικών Επιχειρήσεων και Επιχειρή¬ 
σεων Φιλοξενίας 

β) Διοίκηση Μονάδων Υγείας και Πρόνοιας 
γ) Διοίκηση Επιχειρήσεων η οποία θα έχει και κατευ¬ 
θύνσεις προχωρημένου εξαμήνου 
γ.α) Διοίκηση Επιχειρήσεων 
γ.β) Μάρκετινγκ 

Το Τμήμα που προκύπτει από τη συγχώνευση έχει το 
γνωστικό αντικείμενο των κατευθύνσεών του. 

Μέχρι την ανάδειξη Προϊσταμένου στο Τμήμα Διοί¬ 
κησης Επιχειρήσεων της Σχολής Διοίκησης και Οικο¬ 
νομίας του Τ.Ε.Ι. Αθήνας, η οποία θα πρέπει να έχει 
ολοκληρωθεί το αργότερο μέχρι 30 Νοεμβρίου 2013, 
καθήκοντα Προϊσταμένου Τ μήματος ασκεί ο Προϊστάμε¬ 
νος του Τμήματος Διοίκησης Επιχειρήσεων της Σχολής 
Διοίκησης και Οικονομίας του Τ.Ε.Ι. Αθήνας. 

Τα συλλογικά όργανα του Τμήματος Διοίκησης Επι¬ 
χειρήσεων της Σχολής Διοίκησης και Οικονομίας συ¬ 
γκροτούνται σύμφωνα με τις διατάξεις του ν. 4009/2011, 
όπως τροποποιήθηκε και ισχύει. 

2. Οι φοιτητές εντάσσονται αυτοδίκαια στο εκάστοτε 
Τμήμα που προκύπτει από τη συγχώνευση με διαπιστω- 
τική πράξη του Προέδρου. 

3. Το Εκπαιδευτικό Προσωπικό των συγχωνευόμενων 
Τμημάτων εντάσσεται στο εκάστοτε Τμήμα που προ¬ 
κύπτει από τη συγχώνευση, με διαπιστωτική πράξη του 
Προέδρου του Τ.Ε.Ι. Αθήνας, η οποία δημοσιεύεται στην 
Εφημερίδα της Κυβερνήσεως. 

4. Η διαδικασία ένταξης ολοκληρώνεται έως την 31η 
Αυγούστου 2013. 

Άρθρο 4 

Κατάργηση Γενικών Τμημάτων και Κ.Ξ.Γ.Φ.Α. 

1. Το Γενικό Τμήμα Βασικών Ιατρικών Μαθημάτων του 
Τ.Ε.Ι. Αθήνας με έδρα την Αθήνα καταργείται. 

2. Το Γενικό Τμήμα Μαθηματικών του Τ.Ε.Ι. Αθήνας με 
έδρα την Αθήνα καταργείται. 

3. Το Γενικό Τμήμα Φυσικής - Χημείας και Τεχνο¬ 
λογίας Υλικών του Τ.Ε.Ι. Αθήνας με έδρα την Αθήνα 
καταργείται. 

4. Το Κέντρο Ξένων Γλωσσών και Φυσικής Αγωγής του 
Τ.Ε.Ι. Αθήνας με έδρα την Αθήνα καταργείται. 

5. α) Τα μέλη του εκπαιδευτικού προσωπικού που υπη¬ 
ρετούν στα καταργούμενα Τμήματα κατά τη δημοσίευ¬ 
ση του παρόντος εντάσσονται στα υπόλοιπα Τμήματα 
με βάση το γνωστικό τους αντικείμενο και τις λειτουρ¬ 
γικές ανάγκες του Ιδρύματος, ύστερα από αίτησή τους 
και αιτιολογημένη απόφαση της Συνέλευσης του Τ.Ε.Ι. 
ή του αρμόδιου δυνάμει του άρθρου 13 παρ. 31 του 
ν. 3149/2003 (Α' 141) οργάνου, με πράξη του Προέδρου 
του Τ.Ε.Ι. Αθήνας, η οποία δημοσιεύεται στην Εφημερίδα 
της Κυβερνήσεως. 

β) Τα μέλη του Ειδικού Διδακτικού Προσωπικού 
(Ε.ΔΙ.Π.), του Εργαστηριακού Διδακτικού Προσωπικού 
(ΕΡ.ΔΙ.Π.) και του Ειδικού Τεχνικού Προσωπικού (Ε.Τ.Π.) 
που υπηρετούν στα καταργούμενα Τμήματα κατά τη 
δημοσίευση του παρόντος εντάσσονται στα υπόλοιπα 
Τμήματα, με βάση το γνωστικό τους αντικείμενο και 
τις λειτουργικές ανάγκες του Ιδρύματος, ύστερα από 
αίτησή τους και αιτιολογημένη απόφαση της Συνέλευ¬ 
σης του Τ.Ε.Ι. ή του αρμόδιου δυνάμει του άρθρου 13 
παρ. 31 του ν. 3149/2003 (Α' 141) οργάνου, με πράξη του 
Προέδρου του Τ.Ε.Ι. Αθήνας, η οποία δημοσιεύεται στην 
Εφημερίδα της Κυβερνήσεως. 

γ) Η διαδικασία ένταξης ολοκληρώνεται έως την 31η 
Αυγούστου 2013. 

δ) Για τη μεταφορά του εξοπλισμού, των εργαστηρίων, 
του αρχείου και της βιβλιοθήκης των καταργούμενων 
Τμημάτων στο Τ.Ε.Ι. Αθήνας εκδίδεται απόφαση της Συ¬ 
νέλευσης του Τ.Ε.Ι. ή του αρμόδιου δυνάμει του άρθρου 
13 παρ. 31 του ν. 3149/2003 (Α' 141) οργάνου. 

ε) Οι διαδικασίες εκλογής, εξέλιξης και μονιμοποίησης 
μελών Εκπαιδευτικού Προσωπικού των καταργούμενων 
Τμημάτων, οι οποίες έχουν ξεκινήσει πριν τη δημοσίευση 
του παρόντος, συνεχίζονται κανονικά με τα Εκλεκτο- 
ρικά Σώματα όπως αυτά είχαν συγκροτηθεί πριν την 
κατάργηση των Τμημάτων και ολοκληρώνονται από τα 
αρμόδια όργανα των Τμημάτων, στα οποία εντάσσονται 
οι υποψήφιοι. 


στ) Οι εκκρεμείς διαδικασίες κρίσης και μονιμοποί¬ 
ησης μελών ΕΡ.ΔΙ.Π., Ε.ΔΙ.Π και Ε.Τ.Π. ολοκληρώνονται 
από τα όργανα του Τμήματος στο οποίο εντάσσονται. 

ζ) Τα προπτυχιακά μαθήματα Τμημάτων του Τ.Ε.Ι. 
Αθήνας, των οποίων η διδασκαλία έχει ανατεθεί στα 
καταργούμενα Τμήματα, συνεχίζονται σύμφωνα με το 
καθορισμένο πρόγραμμα σπουδών τόσο των Τμημάτων 
αυτών όσο και των καταργούμενων Τ μημάτων μέχρι την 
ολοκλήρωση των εξαμήνων και των εξετάσεων και την 
αναμόρφωση των προγραμμάτων σπουδών των Τμημά¬ 
των, σύμφωνα με τις ισχύουσες διατάξεις και ανεξάρ¬ 
τητα από την ένταξη του Εκπαιδευτικού Προσωπικού 
των καταργούμενων Τμημάτων στα Τμήματα στα οποία 
εντάσσονται. 

η) Διαδικαστικές και άλλες λεπτομέρειες που ανα¬ 
κύπτουν από την κατάργηση των Τμημάτων και δεν 
προβλέπονται από τις διατάξεις του παρόντος ρυθμί¬ 
ζονται με απόφαση της Συνέλευσης, σύμφωνα με τις 
ισχύουσες διατάξεις. 

θ) Γ ια όσα θέματα δεν ρυθμίζονται ειδικά με το διά¬ 
ταγμα αυτό, εφαρμόζονται οι κείμενες διατάξεις όπως 
κατά περίπτωση ισχύουν. 

Άρθρο 5 

Συγκρότηση Σχολών του Τ.Ε.Ι. Αθήνας 

Το Τ.Ε.Ι. Αθήνας αποτελείται από τις εξής Σχολές: 

1. ΣΧΟΛΗ ΚΑΛΛΙΤΕΧΝΙΚΩΝ ΣΠΟΥΔΩΝ, η οποία συ¬ 
γκροτείται από τα εξής Τ μήματα: 

1. Τμήμα Γραφιστικής, με έδρα την Αθήνα και εισαγω¬ 
γικές κατευθύνσεις με χωριστό αριθμό εισακτέων για 
την εισαγωγή στην Τριτοβάθμια Εκπαίδευση: 

α) Γραφιστικής 

β) Τεχνολογίας Γραφικών Τεχνών. 

2. Τ μήμα Εσωτερικής Αρχιτεκτονικής, Διακόσμησης και 
Σχεδιασμού Αντικειμένων, με έδρα την Αθήνα. 

3. Τ μήμα Συντήρησης Αρχαιοτήτων καιΈργων Τ έχνης, 
με έδρα την Αθήνα. 

4. Τμήμα Φωτογραφίας και Οπτικοακουστικών, με 
έδρα την Αθήνα. 

2. ΣΧΟΛΗ ΔΙΟΙΚΗΣΗΣ ΚΑΙ ΟΙΚΟΝΟΜΙΑΣ, η οποία συ¬ 
γκροτείται από τα εξής Τ μήματα: 

1. Τμήμα Βιβλιοθηκονομίας και Συστημάτων Πληροφό¬ 
ρησης, με έδρα την Αθήνα. 

2. Τμήμα Διοίκησης Επιχειρήσεων, με έδρα την Αθήνα 
και εισαγωγικές κατευθύνσεις με χωριστό αριθμό εισα¬ 
κτέων για την εισαγωγή στην Τριτοβάθμια Εκπαίδευση: 

α) Διοίκηση Τουριστικών Επιχειρήσεων και Επιχειρή¬ 
σεων Φιλοξενίας 

β) Διοίκηση Μονάδων Υγείας και Πρόνοιας, 
γ) Διοίκηση Επιχειρήσεων, η οποία θα έχει και κατευ¬ 
θύνσεις προχωρημένου εξαμήνου: 
γ.α) Διοίκηση Επιχειρήσεων 
γ.β) Μάρκετινγκ. 

3. ΣΧΟΛΗ ΕΠΑΓΓΕΛΜΑΤΩΝ ΥΓΕΙΑΣ ΚΑΙ ΠΡΟΝΟΙΑΣ, η 
οποία συγκροτείται από τα εξής Τμήματα: 

1. Τμήμα Αισθητικής και Κοσμητολογίας, με έδρα την 
Αθήνα. 

2. Τμήμα Δημόσιας Υγείας και Κοινοτικής Υγείας, με 
έδρα την Αθήνα και εισαγωγικές κατευθύνσεις με χω¬ 
ριστό αριθμό εισακτέων για την εισαγωγή στην Τριτο¬ 
βάθμια Εκπαίδευση: 

α. Δημόσιας Υγείας 
β. Κοινοτικής Υγείας. 

3. Τμήμα Ιατρικών Εργαστηρίων, με έδρα την Αθήνα. 

4. Τμήμα Κοινωνικής Εργασίας, με έδρα την Αθήνα. 

5. Τμήμα Μαιευτικής, με έδρα την Αθήνα. 

6. Τμήμα Νοσηλευτικής, με έδρα την Αθήνα. 

7. Τ μήμα Οδοντικής Τ εχνολογίας, με έδρα την Αθήνα. 

8. Τμήμα Οπτικής και Οπτομετρίας, με έδρα την Αθήνα. 

9. Τμήμα Ραδιολογίας και Ακτινολογίας, με έδρα την 
Αθήνα. 

10. Τμήμα Φυσικοθεραπείας, με έδρα την Αθήνα. 

11. Τμήμα Εργοθεραπείας, με έδρα την Αθήνα. 

12. Τ μήμα Προσχολικής Αγωγής, με έδρα την Αθήνα. 

4. ΣΧΟΛΗ ΤΕΧΝΟΛΟΓΙΑΣ ΤΡΟΦΙΜΩΝ ΚΑΙ ΔΙΑΤΡΟΦΗΣ, 
η οποία συγκροτείται από τα εξής Τμήματα: 

1. Τμήμα Τεχνολογίας Τροφίμων, με έδρα την Αθήνα. 

2. Τμήμα Οινολογίας και Τεχνολογίας Ποτών, με έδρα 
την Αθήνα. 

5. ΣΧΟΛΗ ΤΕΧΝΟΛΟΓΙΚΩΝ ΕΦΑΡΜΟΓΩΝ, η οποία συ¬ 
γκροτείται από τα εξής Τμήματα: 

1. Τμήμα Μηχανικών Ενεργειακής Τεχνολογίας Τ.Ε., με 
έδρα την Αθήνα. 

2. Τμήμα Μηχανικών Πληροφορικής Τ.Ε., με έδρα την 
Αθήνα και κατευθύνσεις προχωρημένου εξαμήνου: 

α. Μηχανικοί Δικτύων Τ.Ε. 

β. Μηχανικοί Ηλεκτρονικών Υπολογιστών Τ.Ε. 

γ. Μηχανικοί Λογισμικού Τ.Ε. 

3. Τμήμα Πολιτικών Μηχανικών Τ.Ε. και Μηχανικών 
Τοπογραφίας και Γεωπληροφορικής Τ.Ε., με έδρα την 
Αθήνα και εισαγωγικές κατευθύνσεις με χωριστό αριθμό 
εισακτέων για την εισαγωγή στην Τριτοβάθμια Εκπαί¬ 
δευση: 

α. Μηχανικοί Τοπογραφίας και Γεωπληροφορικής Τ.Ε. 

β. Πολιτικοί Μηχανικοί Τ.Ε., η οποία θα έχει και κατευ¬ 
θύνσεις προχωρημένου εξαμήνου: 

α. Δομοστατικοί Μηχανικοί Τ.Ε. 

β. Μηχανικοί Υποδομών Τ.Ε. 

4. Τ μήμα Ναυπηγών Μηχανικών Τ.Ε., με έδρα την Αθήνα. 

5. Τ μήμα Ηλεκτρονικών Μηχανικών Τ.Ε., με έδρα την 
Αθήνα. 

6. Τμήμα Μηχανικών Βιοϊατρικής Τεχνολογίας Τ.Ε., με 
έδρα την Αθήνα. 

Οι ανωτέρω Σχολές έχουν ως έδρα την έδρα του 
Ιδρύματος. 

Άρθρο 6 

Μεταβατικές Διατάξεις 

1. Το Τμήμα Εμπορίας και Διαφήμισης της Σχολής 
Διοίκησης και Οικονομίας του Τ.Ε.Ι. Αθήνας με έδρα την 
Αθήνα εξακολουθεί να λειτουργεί με την υφιστάμενη 
μορφή του μέχρι την 31η Οκτωβρίου 2018, οπότε και 
καταργείται. Το διατηρούμενο μέχρι 31-10-2018 Τμήμα 
λειτουργεί εκ παραλλήλου προς το Τμήμα της συγ¬ 
χώνευσης, το οποίο λειτουργεί από 01-09-2013. Μετά 
την κατάργηση του Τμήματος, οι φοιτητές εντάσσονται 
αυτοδικαίως με πράξη του Προέδρου του οικείου Τ.Ε.Ι. 
στο Τμήμα Διοίκησης Επιχειρήσεων της Σχολής Διοίκη¬ 
σης και Οικονομίας του Τ.Ε.Ι. Αθήνας. Το εκπαιδευτικό 
προσωπικό του Τμήματος Εμπορίας και Διαφήμισης της 
Σχολής Διοίκησης και Οικονομίας του Τ.Ε.Ι. Αθήνας με 
έδρα την Αθήνα εντάσσεται στο Τμήμα Τμήμα Διοίκησης 
Επιχειρήσεων της Σχολής Διοίκησης και Οικονομίας του 
Τ.Ε.Ι. Αθήνας με πράξη του Προέδρου του οικείου Τ.Ε.Ι. 
ύστερα από αιτιολογημένη απόφαση της Συνέλευσης 
ή του αρμοδίου δυνάμει του άρθρου 13 παρ. 31 του 


ν. 3149/2003 οργάνου, το αργότερο μέχρι την 31-10-2018. 
Η διαπιστωτική πράξη δημοσιεύεται στην Εφημερίδα 
της Κυβερνήσεως. Στο διατηρούμενο Τμήμα μέχρι 31- 
10-2018 συνεχίζονται οι διαδικασίες εκλογής, εξέλιξης 
και μονιμοποίησης μελών Εκπαιδευτικού Προσωπικού 
καθώς και οι διαδικασίες εκλογής και διορισμού μελών 
Ε.Τ.Π. Μετά την κατάργηση του Τμήματος τυχόν εκκρε¬ 
μείς διαδικασίες ολοκληρώνονται από το Τμήμα που 
προκύπτει από τη συγχώνευση. 

2. Το Τμήμα Κοινωνικής Εργασίας της Σχολής Επαγ¬ 
γελμάτων Υγείας και Πρόνοιας του Τ.Ε.Ι. Πάτρας με έδρα 
την Πάτρα εξακολουθεί να λειτουργεί με την υφιστάμε¬ 
νη μορφή του μέχρι την 31η Οκτωβρίου 2018, οπότε και 
καταργείται. Το διατηρούμενο μέχρι 31-10-2018 Τμήμα 
λειτουργεί εκ παραλλήλου προς το Τμήμα της συγχώ¬ 
νευσης, το οποίο λειτουργεί από 01-09-2013. Μετά την 
κατάργηση του Τμήματος, οι φοιτητές εντάσσονται αυ¬ 
τοδικαίως με πράξη του Προέδρου του Τ.Ε.Ι. υποδοχής 
στο Τ μήμα Κοινωνικής Εργασίας της Σχολής Επαγγελ¬ 
μάτων Υγείας και Πρόνοιας του Τ.Ε.Ι. Αθήνας. Το εκπαι¬ 
δευτικό προσωπικό του Τμήματος Κοινωνικής Εργασίας 
της Σχολής Επαγγελμάτων Υγείας και Πρόνοιας του 
Τ.Ε.Ι. Πάτρας με έδρα την Πάτρα εντάσσεται στο Τμήμα 
Κοινωνικής Εργασίας της Σχολής Επαγγελμάτων Υγείας 
και Πρόνοιας του Τ.Ε.Ι. Αθήνας με πράξη του Προέδρου 
του Τ.Ε.Ι. υποδοχής ύστερα από αιτιολογημένη απόφαση 
της Συνέλευσης ή του αρμοδίου δυνάμει του άρθρου 13 
παρ. 31 του ν. 3149/2003 οργάνου, το αργότερο μέχρι 
την 31-10-2018. Η διαπιστωτική πράξη δημοσιεύεται στην 
Εφημερίδα της Κυβερνήσεως. Στο διατηρούμενο Τμήμα 
μέχρι 31-10-2018 συνεχίζονται οι διαδικασίες εκλογής, 
εξέλιξης και μονιμοποίησης μελών Εκπαιδευτικού Προ¬ 
σωπικού καθώς και οι διαδικασίες εκλογής και διορισμού 
μελών Ε.Τ.Π. Μετά την κατάργηση του Τμήματος τυχόν 
εκκρεμείς διαδικασίες ολοκληρώνονται από το Τμήμα 
που προκύπτει από τη συγχώνευση. 

3. Με πράξη του Προέδρου του Τ.Ε.Ι. Αθήνας διαπιστώ¬ 
νεται ο αριθμός των φοιτητών και του προσωπικού που 
εντάσσονται στα νέα Τμήματα καθώς και η εκπαιδευτική 
και ακαδημαϊκή κατάστασή τους. 

4. Οι εκκρεμείς διαδικασίες εκλογής, εξέλιξης και μο¬ 
νιμοποίησης των μελών Εκπαιδευτικού Προσωπικού των 
Τμημάτων που συγχωνεύονται, ολοκληρώνονται από τα 
αρμόδια όργανα του εκάστοτε Τμήματος που προκύπτει 
από τη συγχώνευση. 

5. Οι εκκρεμείς διαδικασίες εκλογής των μελών Ε.Τ.Π. 
των Τμημάτων που συγχωνεύονται ολοκληρώνονται 
από τα αρμόδια όργανα του εκάστοτε Τμήματος που 
προκύπτει από τη συγχώνευση. Μετά την εκλογή τους, 
τα μέλη Ε.Τ.Π. διορίζονται στο Τμήμα που προκύπτει 
από τη συγχώνευση. 

6. Με πράξη του Προέδρου Τ.Ε.Ι. Αθήνας ρυθμίζονται 
τα θέματα Διοικητικού Προσωπικού. 

7. Για τη διεξαγωγή των εκπαιδευτικών και εξετα¬ 
στικών διαδικασιών, την παροχή τίτλων σπουδών, την 
έκδοση πιστοποιητικών και πάσης φύσεως βεβαιώσεων 
σε φοιτητές ή αποφοίτους οι οποίοι έχουν εισαχθεί 
μέχρι και το ακαδημαϊκό έτος 2012-2013 στα Τμήματα 
που μετονομάζονται ή συγχωνεύονται ή καταργούνται 
αρμόδια είναι τα όργανα των νέων Τμημάτων. 

8. Η εκπαιδευτική διαδικασία των Προγραμμάτων Με¬ 
ταπτυχιακών Σπουδών όσων Τμημάτων καταργούνται, 
συγχωνεύονται ή μετονομάζονται συνεχίζεται μέχρι 

την ολοκλήρωσή τους, σύμφωνα με το καθορισμένο 
πρόγραμμα σπουδών. Στους αποφοίτους των ΠΜΣ 
απονέμεται μεταπτυχιακό δίπλωμα ειδίκευσης με τον 
υφιστάμενο κατά το χρόνο εισαγωγής τους τίτλο και 
τύπο. 

9. Οι τίτλοι σπουδών οι οποίοι παρέχονται από τα Τμή¬ 
ματα που προκύπτουν από μετονομασία ή συγχώνευση, 
κατά τα ανωτέρω, είναι ισότιμοι με τους παρεχόμενους 
από τα μετονομαζόμενα ή συγχωνευόμενα Τμήματα 
τίτλους σπουδών. 

10. Τα καταργούμενα Τμήματα συνεχίζουν τη λειτουρ¬ 
γία τους έως την 31η Αυγούστου 2013. Η εκπαιδευτική 
λειτουργία των Τμημάτων που προκύπτουν από μετο¬ 
νομασία ή συγχώνευση αρχίζει από το ακαδημαϊκό έτος 
2013-2014, ήτοι την 1η Σεπτεμβρίου 2013. 

Άρθρο 7 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Παιδείας και Θρησκευμάτων, Πολιτι¬ 
σμού και Αθλητισμού, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 5 Ιουνίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

Ο ΑΝΑΠΛ. ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΙΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟΜ. 96 
Κατάργηση - συγχώνευση τμημάτων - Μετονομασία 
Σχολής στο Πανεπιστήμιο Κρήτης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α. Του άρθρου 7 του ν. 4009/2011 «Δομή, λειτουργία, 
διασφάλιση της ποιότητας των σπουδών και διεθνοποί¬ 
ηση των ανώτατων εκπαιδευτικών ιδρυμάτων» (Α’ 195), 
όπως τροποποιήθηκε με το άρθρο 1 του ν. 4076/2012 
«Ρυθμίσεις θεμάτων των Ανώτατων Εκπαιδευτικών 
Ιδρυμάτων και άλλες διατάξεις» (Α' 159) και το άρθρο 
6 παρ. 2 του ν. 4132/2013 «Κατεπείγουσες ρυθμίσεις 
του Υπουργείου Υγείας και άλλες διατάξεις» (Α' 59) και 
συμπληρώθηκε με το άρθρο 7 παρ. 4 του ν. 4142/2013 
«Αρχή Διασφάλισης της Ποιότητας στην Πρωτοβάθμια 
και Δευτεροβάθμια Εκπαίδευση (Α.ΔΙ.Π.Π.Δ.Ε)» (Α' 83). 

β. Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Όργανα» (Α'98). 

γ. Του π.δ. 113 /2010 «Ανάληψη υποχρεώσεων από τους 
διατάκτες» (Α'194). 


δ. Του π.δ. 653/1976, του Ν.Δ. 87/1973 (Α'159) όπως 
τροποποιήθηκε με το Ν.Δ. 114/1974, του π.δ. 103/1983 
(Α'48), του π.δ. 156/1984 (Α '53), του π.δ. 452/1984 (Α'162), 
του π.δ. 2/1995 (Α'1), του π.δ. 209/1999 (Α' 179), του π.δ. 
318/2001 (Α' 217), και του π.δ. 134/2002 (Α' 111). 

2. Την υπ’ αριθμ. Υ48/9.7.2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργών Οικονομικών Χρήστου Σταϊκούρα (Β' 2105). 

3. Το υπ’ αριθμ. 1257/6-2-2013 έγγραφο του Υπουργού 
Παιδείας και θρησκευμάτων, Πολιτισμού και Αθλητισμού 
στο Συμβούλιο της Αρχής Διασφάλισης και Πιστοποίη¬ 
σης της Ποιότητας στην Ανώτατη Εκπαίδευση, (Α.ΔΙ.Π), 
με το οποίο ζητείται η διατύπωση γνώμης επί του σχε¬ 
δίου «ΑΘΗΝΑ» για την αναδιάρθρωση των Ιδρυμάτων 
Ανώτατης Εκπαίδευσης. 

4. Το υπ’ αριθμ. 1231/6-2-2013 έγγραφο του Υπουργού 
Παιδείας και Θρησκευμάτων Πολιτισμού και Αθλητισμού 
προς το Συμβούλιο του Πανεπιστημίου Κρήτης, για τη 
διατύπωση γνώμης επί των προτεινόμενων μεταβολών 
στο ίδρυμα, στο πλαίσιο του σχεδίου Αθηνά για την 
αναδιάρθρωση των Ιδρυμάτων Ανώτατης Εκπαίδευσης. 

5. Τη γνώμη της Αρχής Διασφάλισης και Πιστοποίησης 
της Ποιότητας στην Ανώτατη Εκπαίδευση (αποφάσεις 
8-3-2013 και 14-3-2013 της Ολομέλειας που απεστάλησαν 
με τα υπ’ αριθμ. 461/8-3-2013 και 538/18-3-2013 έγγραφα) 
καθώς και το υπ’ αριθμ. 2134/30-11-2012 σχετικό έγγραφο. 

6. Τη γνώμη του Συμβουλίου (συνεδρίαση 18-20-2013) 
και της Συγκλήτου του Πανεπιστημίου Κρήτης (συνε¬ 
δριάσεις (22-11-2012 και 11/3-2013). 

7. Το γεγονός ότι από την εφαρμογή των διατάξεων 
του παρόντος διατάγματος προκαλείται επιβάρυνση 
του εκτελούμενου προϋπολογισμού του ιδρύματος, 
ύψους 950 € περίπου, λόγω σφραγίδων, πινακίδων κλπ., 
η οποία θα καλυφθεί από τις ήδη εγγεγραμμένες πι¬ 
στώσεις του. (Απόφαση ανάληψης υποχρέωσης αριθμ. 
5774/11.4.2013 ΑΔΑ: ΒΕΑΥ469Β7Γ-ΜΗ6). 

8. Την 136/2013 γνωμοδότηση του Συμβουλίου της Επι¬ 
κράτειας με πρόταση των Υπουργών Διοικητικής Με¬ 
ταρρύθμισης και Ηλεκτρονικής Διακυβέρνησης, Παιδείας 
και Θρησκευμάτων, Πολιτισμού και Αθλητισμού, και του 
Αναπληρωτή Υπουργού Οικονομικών, αποφασίζουμε: 

Άρθρο 1 

Κατάργηση - Συγχώνευση τμημάτων 

Ι.α. Το Τμήμα Οδοντιατρικής και το Τμήμα Νοσηλευ¬ 
τικής και Ειδικοτήτων Υγείας της, Σχολής Επιστημών 
Υγείας του Πανεπιστημίου Κρήτης, καταργούνται. 

2. Η Σχολή Επιστημών Υγείας με έδρα το Ηράκλειο 
συγκροτείται εφεξής από το Τμήμα Ιατρικής. 

3. α. Τα προβλεπόμενα στις διατάξεις του εδ. α' της 
παρ. 3 του πδ. 103/1983 και της παρ. 1 α του άρθρου 

1 του πδ. 209/1999 (Α'179) αντίστοιχα, Τμήματα Μαθη¬ 
ματικών και Εφαρμοσμένων Μαθηματικών, του ως άνω 
Πανεπιστημίου που είχαν ενταχθεί στη Σχολή Θετικών 
και Τεχνολογικών Επιστημών με τις διατάξεις της παρ. 

2 του άρθρου 1 του π.δ. 134/2002 (Α' 111) συγχωνεύονται 
στο Τμήμα Μαθηματικών και Εφαρμοσμένων Μαθημα¬ 
τικών, με έδρα το Ηράκλειο. 

β. Το νέο τμήμα έχει τις ακόλουθες εισαγωγικές κατευ¬ 
θύνσεις: α) Μαθηματικών και β) Εφαρμοσμένων Μαθημα¬ 
τικών οι οποίες αναγράφονται στο πτυχίο του τμήματος. 

γ. Τα πτυχία που έχουν χορηγηθεί από το Τμήμα Μα¬ 
θηματικών προ της συγχωνεύσεώς του, είναι ισότιμα και 

αντίστοιχα ως προς κάθε συνέπεια με τα χορηγούμενα 
από το Τμήμα Μαθηματικών μετά τη συγχώνευση, στην 
Κατεύθυνση Μαθηματικών. 

δ. Τα πτυχία που έχουν χορηγηθεί από το Τμήμα 
Εφαρμοσμένων Μαθηματικών είναι ισότιμα και αντίστοι¬ 
χα ως προς κάθε συνέπεια με τα χορηγούμενα από το 
Τμήμα Μαθηματικών στην Κατεύθυνση Εφαρμοσμένων 
Μαθηματικών. 

ε. Στους φοιτητές των συγχωνευόμενων τμημάτων 
που έχουν εισαχθεί σε αυτά μέχρι το ακαδημαϊκό έτος 
2012-2013 απονέμεται τίτλος σπουδών αντίστοιχος με 
αυτόν που απονεμόταν πριν από την συγχώνευση των 
τμημάτων. 

στ. Οι φοιτητές καθώς και το διδακτικό και λοιπό προ¬ 
σωπικό των συγχωνευόμενων τμημάτων, εντάσσονται 
στο νέο τμήμα διατηρώντας την εκπαιδευτική, ακαδημα¬ 
ϊκή και υπηρεσιακή κατάσταση στην οποία βρίσκονταν 
προ της συγχωνεύσεως. Για την κατά τα ως άνω, ένταξη 
εκδίδεται διαπιστωτική πράξη του Πρύτανη. 

ζ. Τα μαθήματα των Προγραμμάτων Μεταπτυχιακών 
Σπουδών των Τμημάτων που συγχωνεύονται με τις δι¬ 
ατάξεις του παρόντος διατάγματος, συνεχίζονται κα¬ 
νονικά. 

η. Διαδικασίες εκλογής, εξέλιξης και μονιμοποίησης 
μελών του διδακτικού προσωπικού των συγχωνευόμε¬ 
νων τμημάτων, συνεχίζονται κανονικά και με τα ίδια 
εκλεκτορικά σώματα όπως αυτά είχαν συγκροτηθεί πριν 
τη συγχώνευση. 

θ. Κανονικά συνεχίζονται επίσης και οι διαδικασίες 
κρίσης και μονιμοποίησης μελών του Ειδικού και Ερ¬ 
γαστηριακού Διδακτικού Προσωπικού (Ε.Ε.ΔΙ.Π) και του 
Ειδικού Τεχνικού Εργαστηριακού Προσωπικού (Ε.Τ.Ε.Π). 

ι. Οι εκκρεμείς διαδικασίες για την εκπόνηση διδα¬ 
κτορικών διατριβών και την αναγόρευση διδακτόρων 
που δεν έχουν ολοκληρωθεί στα τμήματα που συγχω¬ 
νεύονται συνεχίζονται όπως αυτές είχαν ξεκινήσει στα 
συγχωνευόμενα τμήματα. 

ια. Με πράξη του Πρύτανη του ιδρύματος διαπιστώ¬ 
νεται ο αριθμός των προπτυχιακών και μεταπτυχιακών 
φοιτητών, των υποψηφίων διδακτόρων, καθώς και του 
διδακτικού και λοιπού προσωπικού του νέου Τμήματος 
Μαθηματικών και η εκπαιδευτική, ακαδημαϊκή και υπη¬ 
ρεσιακή κατάσταση στην οποία βρίσκονται. 

ιβ. Η συγκρότηση και ανάδειξη των οργάνων διοίκησης 
του τμήματος όπως προκύπτει μετά τη συγχώνευση 
πρέπει να γίνει μέχρι την 30η -11-2013. Με την ολοκλή¬ 


ρωση των διαδικασιών συγκρότησης και ανάδειξης των 
νέων οργάνων εκδίδεται σχετική διαπιστωτική πράξη 
του Πρύτανη. 

4. Η Σχολή Θετικών και Τεχνολογικών Επιστημών με 
έδρα το Ηράκλειο, ύστερα από την ανωτέρω συγχώ¬ 
νευση, συγκροτείται από τα τμήματα: 

α. Μαθηματικών και Εφαρμοσμένων Μαθηματικών 
β. Φυσικής, 
γ. Βιολογίας, 
δ. Χημείας, 

ε. Επιστήμης Υπολογιστών, και 

στ. Επιστήμης και Τεχνολογίας Υλικών 

5. Η εκπαιδευτική λειτουργία του τμήματος Μαθημα¬ 
τικών και Εφαρμοσμένων Μαθηματικών ξεκινά από το 
ακαδημαϊκό έτος 2013-2014. 

Άρθρο 2 

Μετονομασία Σχολής 

1. Η προβλεπόμενη στις διατάξεις του άρθρου 1 του 
156/1984 (Α'53) Σχολή Κοινωνικών Επιστημών του Πανε¬ 
πιστημίου Κρήτης, η οποία συγκροτείται από τα Τμή¬ 
ματα Κοινωνιολογίας, Οικονομικών Επιστημών, Ψυχολο¬ 
γίας και Πολιτικής Επιστήμης, μετονομάζεται σε Σχολή 
Κοινωνικών, Οικονομικών και Πολιτικών Επιστημών, δια¬ 
τηρώντας την ίδια συγκρότηση. Η έδρα της Σχολής 
είναι στο Ρέθυμνο. 

Άρθρο 3 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Παιδείας και θρησκευμάτων, Πολιτι¬ 
σμού και Αθλητισμού, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 5 Ιουνίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

Ο ΑΝΑΠΛ. ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΙΚΟΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοωή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή Ρλ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ^τ) 


Ηλεκτρονική Διεύθυνση: ήί1ρ://νννννν.βί.9Γ - ε-σιαϊΙ: ννθόπΐ3δ1βΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 01001330506130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































